WriteReader

WriteReader


 * Hvad er WriteReader? **

WriteReader er en læringsapplikation til iPad, der understøtter fortrinsvis børn i indskolingsalderen i at lære at læse og skrive. Programmets didaktiske grundantagelse er, at mange børn med fordel kan lære "at læse ved at skrive" og ikke omvendt, som det oftest praktiseres i danske folkeskoler.

Programmet giver børn mulighed for med fotos og tekst at skabe kortere historier. I kraft af tre separate felter - et billedfelt til fotos, et skrivefelt til børn og et skrivefelt til voksne - tager læse- og skrivelæringen udgangspunkt i, at barnet først skriver sin historie i relation til fotoet, så godt barnet formår, hvorefter en voksen oversætter barnets historie direkte til voksenskrift i feltet dedikeret hertil. Læringen af voksenskrift og -læsning finder sted i barnets egen sammenstilling mellem sin egen og den voksnes tekst. Processen kaldes for "opdagende skrivning", og vinder stadig mere frem i mindre læringsapplikationer.

WriteReader er lanceret i 2013 af indskolingslæreren Janus Madsen med støtte fra Forsknings- og Innovationsstyrelsen, mens lektor Jeppe Bundsgaard fra Danmarks Pædagogiske Universitet har fulgt programmets anvendelse og dokumenteret effekten.


 * Med hvilket formål kan WriteReader anvendes? **


 * Programmets danske version henvender sig til børn i indskolingsalderen, der skal lære at læse og skrive på korrekt dansk. Desuden findes programmet i engelsk version, der henvender sig til skoleelever, der befinder sig på de første niveauer af engelskundervisning i folkeskolen. I skoler, der råder over iPads, kan programmet anvendes til, at skoleelever enten alene eller sammen i grupper skaber historier med foto og selvskrevet tekst, der senere sammenstilles med lærerens oversættelser.
 * Erfaringerne fra forskningen viser, at programmets underholdningsværdi tiltrækker mange børn udenfor skoletiden, hvorfor det ubesværet kan anvendes som et supplement til folkeskoleuddannelsen.


 * Hvad er effekten af WriteReader? **


 * Initiativet til læring bliver med WriteReader balanceret mellem barn og voksen, hvilket kan have en positiv effekt på barnets oplevelse af at lære.
 * Læringen mellem en konstruktivistisk og socialkonstruktivistisk form, der, foruden den faglige læring, opøver barnets evne til at arbejde på såvel egen på hånd som sammen med andre børn og voksne.


 * Hvad kræver det af igangsættelse? **


 * Applikationen er udviklet til iPad. Når programmet er downloadet kan man frit gå i gang.
 * Applikationen kan købes på iTunes og koster 45,00 kr.


 * Yderligere informationer **

Læs om WriteReader og de dokumenterede pædagogiske effekter i rapporten [|her]